|  |  |
| --- | --- |
| **VABILO NA PODALJŠANJE ČLANSTVA V RD BARJE ZA RIBOLOVNO LETO 2022** | zadokumente-studija2.wmf |

Spoštovani!

Vabimo vas, da ostanete član RD Barje tudi v letu 2022. Pred nami je obdobje, ko podaljšujemo članstvo. Tokrat bo zaradi epidemije koronavirusa potekalo na daljavo. S tem vam želimo omogočiti **varen** in **udoben** postopek podaljšanja. Opisujemo ga v nadaljevanju dopisa. Prosimo vas, da ga *natančno* preberete, saj bo le tako potekal tekoče, vi pa boste pravočasno dobili letno ribolovno dovolilnico. Če imate vprašanja glede podaljšanja, nemudoma kontaktirajte ustrezno osebo, navedeno v okvirčku na desni strani.

Ker ne poznamo epidemioloških razmer v decembru 2021 in januarju 2022, ko potekajo redni vpisi, predvidevamo stanje, kot je v času pošiljanja tega vabila. Ko boste obiskali ribiški dom za prevzem letne dovolilnice, vanj obvezno vstopite POSAMIČNO. Vse člane prosimo za upoštevanje veljavnih aktualnih odlokov in drugih predpisov RS.

**POMEMBNI STIKI**

Za postopek vpisa: tajnica **Marjeta** (031 541 447)

Za plačila: blagajnik **Damijan** (070 642 844)

Za elektronsko letno karto: podpredsednik **Jure** (031 764 486)

Za ribolovno leto 2022 smo pripravili nekaj novosti:

1. Zaradi aktualnih nalezljivih bolezni in zmanjševanja števila medosebnih stikov v RD pospešeno vpeljujemo celostno digitalizacijo poslovanja. V skrbi za zdravje in modernejše pristope v ribištvu vam ponujamo **letno dovolilnico v elektronski obliki** (prednosti navajamo na koncu tega vabila), s pomočjo katere lahko še aktivneje pripomoremo pri omejevanju širjenja koronavirusa. Vsem, ki se boste odločili za uporabo elektronske letne ribolovne dovolilnice, bomo kot nagrado za prispevek k digitalnemu razvoju RD podarili 5 dodatnih ribolovnih dni v revirju po vaši izbiri. Ob tem poudarjamo, da klasična letna dovolilnica v natisnjeni obliki še vedno ostaja, odločitev o uporabi oblike letne dovolilnice je v letu 2021 povsem na strani člana.
2. Vpeljujemo **SMS obveščanje**. Obvestila o delovnih akcijah in podobne vsebine, ki so *izključno* članske narave, boste prejeli tudi na vaš mobitel v obliki SMS sporočila s telefonske številke 070 806 024. Telefonska številka je namenjena le za SMS obveščanje; nanjo nismo dosegljivi, zato vas prosimo, da je ne kličete, lahko pa vračate sporočila.

**POSTOPEK PODALJŠANJA ČLANSTVA**

V prilogah vam pošiljamo vpisni list, evidenčni list, izjavo, da se strinjate z obdelavo osebnih podatkov, in izjavo za namenitev dela dohodnine kot donacije (izpolnite, če želite, da se del vaše dohodnine odvede Ribiški družini Barje; gre za znesek v višini do 0,5 % vaše dohodnine, ne glede na to, ali dobite znesek vplačane dohodnine vrnjen ali ne, in ki ga lahko namenite društvu po vaši izbiri, sicer ga prejme država. Zadevo, ki velja do preklica, lahko uredite tudi preko državnega sistema eDavki.). Prosim vas, da natančno izpolnite statistiko ulova za ribolovno leto 2021 (uporabniki klasičnih dovolilnic) in opozorite na nove podatke (nova telefonska številka, naslov, …). Postopek podaljšanja članstva poteka v treh korakih:

1. **korak:** V celoti izpolnite vpisni list, evidenčni list, izjavo, da se strinjate z obdelavo osebnih podatkov, in in izjavo za namenitev dela dohodnine kot donacije.
2. **korak:** Izpolnjene dokumente vrnite skupaj z letno ribolovno dovolilnico za 2021 in izpolnjeno rekapitulacijo po pošti na naslov Ribiška družina Barje, Hladnikova 11, 1000 Ljubljana ali jih pustite v nabiralniku na ograji ribiškega doma. Če želite, lahko čitljivo fotografirane ali skenirane dokumente (vpisni in evidenčni list ter izjavi) pošljete tudi po e-pošti na e@rdbarje.si. Pri dokumentaciji ste prejeli tudi položnico za plačilo članarine, revirjev in morebitne druge storitve, kot ste jih imeli prejšnje leto. Če želite kakršnekoli spremembe, se obrnite na blagajnika Damjana-a. Dijaki in študenti, obvezno priložite tudi kopije potrdil o statusu. V kolikor želite prejeti oziroma prevzeti ribolovno dovolilnico že do četrtka, 2. decembra 2021, vas prosimo, da izpolnite in oddate dokumentacijo čim prej, plačilo pa izvedete takoj po prejemu položnice oziroma najkasneje do 30. novembra 2021.
3. **korak**: Po plačilu položnice bomo v najkrajšem možnem za vas pripravili letno dovolilnico. Tisti, ki se boste odločili za uporabo elektronske letne ribolovne dovolilnice, vam jo bomo aktivirali na daljavo takoj (za aktivacijo pokličite podpredsednika Jureta, kontaktna številka je v okvirčku na prejšnji strani). Tisti, ki se boste odločili za uporabo klasične dovolilnice v natisnjeni obliki, jo boste prevzeli osebno v ribiškem domu.

Za osebni prevzem letne ribolovne dovolilnice v fizični obliki smo na voljo:

v četrtek, **2. decembra 2021**, od 17.30 do 20.00 (za vplačila do vključno 29. novembra 2021),

v četrtek, **16. decembra 2021**, od 17.30 do 20.00 (za vplačila do vključno 15. decembra 2021),

v četrtek, 6**. januarja 2022**, od 17.30 do 20.00 (za vplačila do vključno 5. januarja 2022).

**CENIK**

**Ribolovna dovolilnica za leto 2021 je veljavna do vključno 2. decembra 2021.** Nakup revirja Ljubljanica (32, 33, 34) in Iščica je obvezen za vse člane in mladince RD Barje.

Če član ali mladinec do 30**. januarja 2022** ne bo poravnal članskih obveznosti, bomo to razumeli, kot da ne želi obnoviti članstva in ga bomo zato **izbrisali iz evidence** članov RD Barje. Kdor ne bo poravnal vseh obveznosti do RD, ne bo prejel izpisnice, ki jo potrebuje za morebitni prestop. Za leto 2022 veljajo naslednje pristojbine:

|  |  |  |
| --- | --- | --- |
| Članarina člani |  | 108 EUR |
| Članarina pridruženi člani |  | 97 EUR |
| Članarina mladinci in študenti |  | 42 EUR |
| Vrednost neopravljene delovne ure |  | 10 EUR |

**KVOTE UPLENA**

Za leto 2021 veljajo naslednje omejitve uplena rib po revirjih, izražene v obliki letnih kvot:

|  |  |  |
| --- | --- | --- |
| Krimsko jezero | Dovoljeni uplen krapa  Dovoljeni uplen ščuke | 2 kosa / dan, 20 kosov / leto  2 kosa / leto |
| Ribnik Rakitna | Dovoljeni uplen krapa | 2 kosa / dan, 20 kosov / leto |
| Ljubljanica (salmonidi) | Dovoljeni uplen ščuke | 1 kos / dan, 10 kosov / leto |

**OPRAVLJANJE OBVEZNIH DELOVNIH UR**

Neopravljene delovne ure za leto 2021 bo ribiška družina zaračunala po veljavnem ceniku in sicer 10 € / ura. Polnoletni člani do vključno 70. leta morajo sicer vsako leto opraviti obveznih 12 delovnih ur. S tem opravimo marsikatero delo in krepimo duh sodelovanja.

**DOKUP RIBOLOVNIH DNI**

Vsi, ki ob obnovi še ne boste plačali ribolovnih dni za dodatne revirje, jih boste lahko kupili tudi kasneje. Vsak član lahko tekom leta dokupi ribolovne dneve za ribolov v spodaj navedenih revirjih:

|  |  |  |
| --- | --- | --- |
| Krimsko jezero | 25 EUR (5 dni) | Dovoljeni uplen krap 2 kosa / dan, ščuka 1 kos / 5 dni |
| Ribnik Rakitna | 25 EUR (5 dni) | Dovoljeni uplen krap 2 kosa / dan |
| Ljubljanica (salmonidi) | 30 EUR (10 dni) | Dovoljeni uplen 5 ščuk, 1 kos / dan |
| Ribnik Strahomer | 20 EUR (10 dni) | Ujemi in spusti |

Dokup ribolovnih dni posamezniku naknadno vpišemo v letno ribolovno dovolilnico.

**OBVEZNOSTI ČLANOV IN MLADINCEV**

Člane prosimo, naj upoštevajo, da je ribolov v ribniku Tivoli **prepovedan**, ribolov na ribniku Strahomer pa poteka le na način **ujemi in spusti**. **Podrobna navodila za ribolov po načelu ujemi in spusti v revirjih Strahomer in Ljubljanica so navedena v Pravilniku o ribolovnem režimu v vodah RD Barje, ki je začel veljati v letu 2017. Prosimo za dosledno upoštevanje pravilnika RD Barje in etičnega kodeksa slovenskih sladkovodnih ribičev.** Če ju nimate, ju lahko naročite v tajništvu RD Barje.

Podatka o ceni in številu ribolovnih dni za posamezni revir sta navedena na vpisnem listu. Število ribolovnih dni za goste je 5. Šolajoči se polnoletni ribiči morajo za uveljavitev znižanja članarine svoj status izkazati z veljavnim potrdilom o šolanju.

Vsak član, ki še nima opravljenega državnega ribiškega izpita, najprej opravi šestmesečni pripravniški staž, nato se udeleži seminarja za ribiški izpit in ribiškega izpita. Organizira ju Ribiška zveza Slovenije in staneta 62 EUR; zanj bo potreboval tudi pripravniški dnevnik in študijsko gradivo, ki ga plača in prevzame pri blagajniku Damijanu. Pripravnik sme loviti le v spremstvu mentorja, ki že ima opravljen ribiški izpit.

Mladinec sme izvajati samostojni ribolov krapovcev, ko opravi interni ribiški izpit. Ribolov salmonidov in plenilk sme izvajati, ko opravi državni ribiški izpit, ali če je v spremstvu člana, ki ima ribiški izpit že opravljen. Novi člani, ki ribiškega izpita še nimajo, smejo prvo leto članstva v revirju Ljubljanica salmonidne ribolovne dni zamenjati s ciprinidnimi.

|  |  |
| --- | --- |
| **Želimo vam trdno zdravje in dober prijem!** | Ljubljana, 19. november 2021 |

Upravni odbor RD Barje

**Prednosti elektronske letne ribolovne dovolilnice (eLRD):**

1. Dovolilnico dobi ribič takoj po plačilu članarine in revirjev (za aktivacijo pokličite podpredsednika Jureta, kontaktna številka je v okvirčku na prvi strani tega vabila).
2. Enostavna in hitra uporaba s pametnim telefonom.
3. Nudi enostaven pregled nad že porabljenimi in razpoložljivimi datumi, ki so na voljo v posameznem revirju.
4. Deluje preko spleta, zato jo je nemogoče izgubiti.
5. Dokup dodatnih ribolovnih dni je mogoč na daljavo.
6. Vnos podatkov o ulovu oziroma uplenu poteka sproti, zato dodatna izdelava rekapitulacije na koncu leta ni potrebna.
7. Omogoča jasen pregled nad opravljenimi delovnimi urami in napovedanimi delovnimi akcijami.